32003R0430
L 065/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 430/2003 НА КОМИСИЯТА
от 7 март 2003 година
за определяне на възстановяване при износ на бяла захар и сурова захар без по-нататъшна обработка
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 1260/2001 на Съвета от 19 юни 2001 г. относно общата организация на пазара в сектора захар (1), изменен с Регламент(EО) № 680/2002 на Комисията (2), и по-специално втората алинея от член 27, параграф 5 от него,
като има предвид, че:
(1)
Член 27 от Регламент (EО) № 1260/2001 предвижда, разликите между котировките или цените на световния пазар за продуктите изброени в член 1, параграф 1, буква a) от този регламент и цените за тези продукти в Общността да може да бъде покрита от възстановяването при износ.
(2)
Регламент (EО) № 1260/2001 предвижда, че когато се определя възстановяването при износ на бяла захар и на сурова захар, непроменена и изнесена без по-нататъшна обработка, трябва да се вземе предвид ситуацията на пазарите в Общността и на световния пазар на захар, и по-специално на фактор цена и разход, определени в член 28 от този регламент. Същият член предвижда, че също така трябва да се вземе предвид и икономическия аспект на предложения износ.
(3)
Възстановяването при износа на бяла захар трябва да е определено с оглед на стандартното качество. Последното е дефинирано в приложение I, точка II от Регламент (EО) № 1260/2001. Освен това възстановяването на суми следва да бъде определено в съответствие с член 28, параграф 4 от Регламент (EО) № 1260/2001. Кристалната захар е дефинирана в Регламент (EО) № 2135/95 на Комисията от 7 септември 1995 г. относно определянето на подробни правила за прилагане при възстановяването при износ в сектора захар (3). Така изчисленото възстановяване за захар, съдържаща ароматизиращи или оцветяващи добавки, трябва да се приложи към тяхното съдържание на захароза и съответно да бъде фиксирано на 1 % от упоменатото съдържание.
(4)
В специални случаи сумата на възстановяването при износ може да бъде определена чрез други правни инструменти.
(5)
Възстановяването трябва да се определя на всеки две седмици. То може да се променя и по време на двуседмичния период.
(6)
Първата алинея от член 27, параграф 5 от Регламент (EО) № 1260/2001 предвижда, че възстановяването за продуктите, упоменати в член 1 от този регламент, може да варира в зависимост от местоназначението, когато ситуацията на световния пазар или специфичните изисквания на определени пазари го правят наложително.
(7)
Значителното и бързо увеличаване на преференциалния внос на захар от държавите от Западните Балкани от началото на 2001 г. и на износа на захар към тези страни от Общността изглежда доста неестествено.
(8)
За да се предотвратят каквито и да са злоупотреби, свързани с реимпорт в Общността в сектора захар, отговарящи на изискванията за възстановяване при износ, възстановяването за продукти, обхванати от настоящия регламент, не следва да бъде определяно за всички държави от Западните Балкани.
(9)
С оглед на горната и настоящата ситуация на пазара на захар, и по-специално на котировките или на цените на захарта в Общността и на световния пазар, възстановяването следва да се определи в подходящи размери.
(10)
Управителния комитет по захарта не е представил становище в рамките на срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Възстановяването при износ, което следва да се предостави за продуктите, изброени в член 1, параграф 1, буква a) от Регламент (EО) № 1260/2001, непроменени и без по-нататъшна обработка, се определя в съответствие с приложението към настоящия регламент.
Член 2
Настоящият регламент влиза в сила от датата на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 март 2003 година.